EIMREIÐIN hagkerfinu . Þvi verður stöðugra verðlagi aðeins á komið , að hindraðar verði of miklar tekjusveiflur í sjávarútvegi . Verðjöfnunarsjóður sjávarútvegs var stofnsettur fyrir nokkr - um árum . Mistekizt hefur hins vegar , að beita honum á full - nægjandi hátt , af tveimur meginástæðum : ( i ) Ekki er tekið tillit til tekjusveiflna , sem verða , vegna breytinga á aflamagni ; og ( ii ) Menn hafa verið tregir að greiða i sjóðinn , þrátt fyrir metverð síðustu þrjú árin , þar sem verðbólguskatturinn hefur lagst þungt á sjávarútveginn . Við heildarendurbætur b.agkerfisins yrði verðjöfnunarsjóð - ur að vikja fyrir tekjujöfnunarsjóði , þar sem greiðslur til og frá sjóðnum færu eftir breytingum á aflamagni jafnt og út - flulningsverði . Markmið sjóðsins ætti að vera að takmarka árlegar rauntekjusveiflur i sjávarútvegi við t.d. 5 — 10% í hvora átt frá leitnilínu tekna yfir þriggja ára tímabil . Um fiskverð yrði samið fyrir upphaf vertiðar á grundvelli gefins útfluíningsverðs og aflaspáa . Fiskverð yrði siðan endurskoðað á meðan á vertíð stendur , ef hinar gefnu forsendur breytast . Greiðslum í og úr sjóðnum ætti síðan að breyta eftir ástæðum , en greiðslur myndu koma frá og ganga til fiskvinnslustöðva . Sliknr tekjujöfnunarsjóður myndi auka hagkvæmni i rekstri sjávarútvegs , jafnframt því , að betra jafnvægis myndi gæta í hagkerfinu . Ástæðan er sú , að auðvelduð yrði öll áætlana - gerð útgerðarmanna og fiskvinnslustöðva í fjármálum og rekstri , vegna minni óvissu um tekjur . 2. „ Auðlindaskattur " á sjávarútveg . Áður hefur verið um það rætt , hversu þung gjöld verðbólgan leggur á sjávarútveginn , þar sem saman fer fast gengi og verð - hækkanir innanlands . Réttlæta má einhverja sérskatta á sjávar - útveg , því að fiskistofninn við strendur íslands er helzta auð - lind okkar og þvi sanngjarnt að þeir , sem hagnýta hann , greiði fyrir . „ Verðbólguskatturinn " er hins vegar óhagkvæmur og dreifist af handahófi í gegnum verðbólgukerfið . Með þeirri nýju stefnu i gengismálum , sem sett er fram hér að neðan , ætti auðlindaskattur á allan útflutning sjávarafurða að koma í stað vcrðbólguskattsins . Ef 25% auðlindaskattur hefði verið lagður á 1972 , hefðu tekjur í sjávarúlvegi haldizt svipaðar og þær voru í raun , ef gengi hefði verið 112 — 115 kr. á bandaríkjadal í stað 84 króna . Tekjur af auðlindaskattinum hefðu numið 3,3 milljörðum kr. sem hefðu getað létt aðra skattabyrði á landsmönnum , til að bæta þeim þau auknu útgjöld , sem leitt hefðu af hinu lægra 119